(แก้ไข) KTB หน้าบาน กำไร Q3/59 โต 61% หลังตั้งสำรองลดลง
(แก้ไข) KTB หน้าบาน กำไร Q3/59 โต 61% มาที่ 8.62 พันลบ. จากปีก่อนมีกำไร 5.35 พันลบ. หลังตั้งสำรองลดลง ขณะที่ 9เดือนแรกมีกำไรอยู่ที่ 2.48 หมื่นลบ. เพิ่มขึ้น 14% จากปีก่อนมีกำไร 2.17 หมื่นลบ.
21 ต.ค. 2559

ธนาคารกรุงไทย จำกัด (มหาชน) หรือ KTB รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 8.62 พันล้านบาท หรือมีกำไรสุทธิ 0.62 บาทต่อหุ้น เพิ่มขึ้น 61% จากช่วงเดียวกันของปีก่อนที่มีกำไรสุทธิ 5.35 พันล้านบาท หรือมีกำไรสุทธิ 0.38 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทตั้งสำรองลดลง
ขณะที่ ผลการดำเนินงานช่วง 9 เดือนแรกมีกำไรสุทธิ 2.48 หมื่นล้านบาท หรือ 1.78 บาทต่อหุ้น เพิ่มขึ้น 14% จากช่วงเดียวกันของปีก่อนที่มีกำไรสุทธิ 2.17 หมื่นล้านบาท หรือ 1.55 บาทต่อหุ้น